དང་པོ།མཇལ་དར་འབུལ་བའི་གུས་ལུགས།ཁ་བཏགས་ནི་སྲིན་བལ་ལས་གྲུབ་པ་ཞིག་ཡིན།སྤྱིར་རིང་ཚད་སྨིས་གཅིག་གམ་གཉིས་ཡར་མར་ཡོད།ཁ་བཏགས་འབུལ་བ་ནི་བོད་རིགས་དམངས་ཁྲོད་ཀྱི་ཆེས་དར་ཁྱབ་ཆེ་ལ་མཆོག་ཏུ་གྱུར་པའི་གུས་ལུགས་གོམས་སྲོལ་ཞིག་ཡིན།ཁ་བཏགས་ཀྱི་དོན་སྙིང་ནི་ལྷ་ཡི་འོད་ཟེར་འཕྲོས་པ་དང་བཀྲ་ཤིས་སྤྲིན་བཟང་ལྡིང་འཁོར་བྱེད་པ་དང་།ལྷ་ཡི་རྣམ་སྤྲུལ་རང་དངོས་སུ་ཐོན་པ་བཅས་སུ་བརྗོད་ལ།དེས་ཀྱང་ལྷ་དང་མཉམ་དུ་གནས་པ་དང་སྔར་མེད་བདེ་སྐྱིད་ཀྱི་འཚོ་བ་རོལ་བ་དང་།བཀྲ་ཤིས་བདེ་ལེགས་འབྱུང་བ་བཅས་མཚོན།བོད་ཀྱི་ཁ་བཏགས་ནི་ཁ་དོག་དཀར་པོ་གཙོ་བོར་འཛིན་ཏེ།བོད་མི་དམངས་ཀྱིས་ཁ་དོག་དཀར་པོ་ལ་མཆོད་ཅིང་བཀུར་ལ་དེ་ནི་ལྷད་མེད་དྭངས་གཙང་དང་བཀྲ་ཤིས་པའི་མཚོན་རྟགས་ཡིན་པར་ངོས་འཛིན་བྱེད་པ་དང་།གཞན་དུ་ན་ཁ་དོག་སེར་པོ་དང་སྔོན་པོ་ཡང་ཡོད་ལ།ཁ་བཏགས་སེར་པོ་ནི་གཙོ་བོར་བླ་མ་སྤྲུལ་སྐུ་ཁོ་ནར་འབུལ་བཞིན་ཡོད་པའོ།།